**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**Իրավական ակտի անհրաժեշտությունը (նպատակը)**

Սույն Նախագծի ընդունումը պայմանավորված է հանրապետության տարածքում կորոնավիրուսային վարակի (COVID-19) հետ կապված ներկայում առկա իրավիճակով:

**Ընթացիկ իրավիճակը և խնդիրները**

Հանրապետության տարածքում ներկայում առկա իրավիճակով պայմանավորված կորոնավիրուսային վարակի (COVID-19) արագ կանխարգելման, վերահսկման, բուժման և հաղթահարման ապահովման նպատակով անհրաժեշտ միջոցառուների ծախսերը (հաշվարկը ներկայացվում է ստորև) պատշաճ և ժամանակին իրականացնելու նպատակով, անհրաժեշտություն է առաջացել Առողջապահության նախարարությանը հատկացնել 1,260,000 հազ դրամի սահմանված չափաքանակով, ընդ որում նշված գումարի անհրաժեշտությունը կառաջանա 08.11.2021թ-ից:

Հայաստանի Հանրապետությունում կորոնավիրուսային վարակի (CՕVID-19) կանխարգելման, վերահսկման, բուժման և այլ համալիր միջոցառումների շրջանակում անհրաժեշտ գնոււմների իրականացվում են ՀՀ կառավարության 2020 թվականի մարտի 12-ի թիվ 296-Ա որոշման համաձայն: Ընդ որում, գնման ընթացակարգերի գերակշռող դեպքերը առողջապահական կազմակերպությունների մասով են: Ներկայումս Առողջապահության նախարարությունը մեկ անձից գնում իրականացնում է հազվադեպ, հրատապ, անհետաձգելի դեպքերում:

**Կարգավորման նպատակը և բնույթը**

Կառավարության որոշմամբ առաջարկվող նախագծի նպատակը հանրապետության տարածքում կորոնավիրուսային վարակի (COVID-19) կանխարգելման ապահովումն է:

**Նախագծի մշակման գործընթացում ներգրավված ինստիտուտները և անձինք**

Կառավարության որոշման սույն նախագծի կազմմանը մասնակցել են առողջապահության նախարարության աշխատակիցները:

**Իրավական ակտի կիրառման դեպքում ակնկալվող արդյունքը**

Կառավարության որոշման կիրառման արդյունքում ակնկալվում է բնակչությանը ապահովել անվտանգ, հակահամաճարակային, կանխարգելիչ ծառայություններով:

**Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

Նախագծի ընդունման արդյունքում ՀՀ 2021 թվականի պետական բյուջեի ծախսերը կավելանան` 1,2 մլրդ դրամով։

Առողջապահության նախարարության բյուջետային միջոցների սղության պատճառով, Նախագիծը հնարավոր չի ներակայցնել ՀՀ կառավարության 30.12.2020թ. N 2215-Ն որոշման 4-րդ կետի 9-րդ ենթակետի պահանջներին համապատասխան:

**Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա։

Նախագծի մշակման համար կիրառված իրավական ակտերն են` «Հայաստանի Հանրապետության 2021 թվա­կանի պետական բյուջեի մա­սին» օրենքը և ՀՀ կառավարության 2020 թվականի դեկտեմբերի 30-ի N 2215-Ն որոշումը:

**Ռազմավարական փաստաթղթերի հետ նախագծի կապի մասին**

Նախագիծը բխում է ՀՀ Կառավարության 2021-2026թթ. Ծրագրի «4.5 Առողջապահություն» կետից: Անհրաժեշտ գումարը ուղղվելու է վարակիչ հիվանդության` ՀՀ-ում կորոնավիրուսային վարակի (COVID-19) արագ կանխարգելման, վերահսկման, բուժման և հաղթահարման ապահովման նպատակով իրականացված միջոցառուների ծախսերի իրականացմանը:

|  |  |  |  |
| --- | --- | --- | --- |
| **Հ/Հ** | **Կորոնավիրուսի դեմ պայքարի միջոցառում** | **Գումարը ՀՀ դրամ** | **Նշումներ** |
| **1** | Բազմապրոֆիլ բժշկական կենտրոններին կատարվող վճարումներ (պայմանագրային գներով) | 530,000,000 | Հոկտեմբեր ամսվա պայմանագրային գներով պլանավորվող վճարում 380 մլն դրամ, ինչպես նաև սեպտեմբեր ամսում ձևավորված պարտավորություն 150 մլն դրամ: |
| **2** | Կորոնավիրուսային հիվանդության (Covid-19) դեմ պատվաստումներ իրականացնող բուժանձնակազմի լրավճար | 625,000,000 | Հոկտեմբեր ամսվա պլանավորվող գումարը կազմում է 520 մլն դրամ, իսկ սեպտեմբեր ամսվա պարտավորությունը կազմում է 105 մլն դրամ:  |
| **3** | ՊՇՌ թեստերի գնում 100 000 հատ | 97,000,000 | ՀՎԿԱԿ-ի պահանջարկից ելնելով: Գնումը կատարվելու է ՉԺՀ-ից «Սինոֆարմ» ընկերությունից: |
| **4** | Թեստերի տեղափոխում ՀՀ | 8,000,000 | Պեկին - Մոսկվա - Երևան |
|   | ***Հանրագումար*** | **1,260,000,000** |   |